கேள்வி: குமுதினி லக்கியா - தொழில் பற்றி விளக்கவும்.
பதில்: இவர் மேற்குலக நாடுகளுக்குச் சுற்றுப்பயணம் மேற்கொண்டபோது நடனமேதை இராம் கோபாலுடன் தனது தொழில்முறை நடனத்தைத் தொடங்கினார். முதல் முறையாக இந்திய கதக் நடனத்தை வெளிநாட்டினரின் கண்களுக்கு கொண்டு வந்தார். பின்னர் ஒரு நடனக் கலைஞராகவும் நடன இயக்குநராகவும் ஆனார். இவர் முதலில் ஜெய்ப்பூர் ''கரானாவின்'' பல்வேறு குருக்களிடமிருந்தும், பின்னர் ஷம்பு மகாராஜிடமிருந்தும் நடனத்தைக் கற்றுக்கொண்டார். இவர் பலதரப்பட்ட நடனக் கலைகளுக்கு குறிப்பாக அறியப்படுகிறார். 1980களில் தில்லியில் ஆண்டுதோறும் நடந்த கதக் மகோத்சவத்தில் இவர் நிகழ்த்திய ''தப்கர்'' (நாடித்துடிப்பு), ''யுகல்'' (இணை) மற்றும் ''அதா கிம்'' (இபோது எங்கே) ஆகியவை இவரின் மிகவும் பிரபலமான நடனக் கலைகளில் அடங்கும். ''உம்ராவ் ஜான்'' (1981) என்ற பாலிவுட் நடனக் கலைஞர் கோபி கிருட்டிணாவுடன் இணைந்து நடன இயக்குநராகவும் இருந்தார். கதக் நடனக் கலைஞர்களான அதிதி மங்கல்தாஸ், வைசாலி திரிவேதி, சந்தியா தேசாய், தக்சா சேத்,மௌலிக் ஷா, இஷிரா பரிக், பிரசாந்த் ஷா, உர்ஜா தாகூர் மற்றும் பருல் ஷா உள்ளிட்ட பல சீடர்களுக்கு இவர் குருவாக இருந்துள்ளார்.
கேள்வி: குமுதினி லக்கியா - தனிப்பட்ட வாழ்க்கை பற்றி தகவல் சொல்.
பதில்: இவர் இலண்டன் லிங்கன் விடுதியில் சட்டம் படித்து வந்த இரஜினிகாந்த் லக்கியா என்பவரை மணந்தார். இராம் கோபால் நிறுவனத்தில் வயலின் கலைஞராக இருந்து 1960இல் அகமதாபாத்திற்கு குடிபெயர்ந்தார். இவருக்கு சிறீராஜ் என்ற ஒரு மகனும் மற்றும் மைத்ரேயி என்ற ஒரு மகளும் உள்ளனர். இவர் 2012-2013 கல்வியாண்டில் ஸ்வர்த்மோர் கல்லூரியில் கார்னெல் வருகை பேராசிரியராக இருந்தார்.
கேள்வி: குமுதினி லக்கியா - விருதுகள் மற்றும் கௌரவங்கள் பற்றி விளக்கவும்.
பதில்: * 1987இல் இந்திய அரசு பத்மசிறீ விருது வழங்கப்பட்டது. * 2010இல் இந்திய அரசு பத்மசிறீ பத்ம பூசண் விருது வழங்கப்பட்டது. * 1982இல் சங்கீத நாடக அகாதமி மூலம் சங்கீத நாடக அகாதமி விருது வழங்கப்பட்டது. * 2002-03 ஆம் ஆண்டிற்கான காளிதாஸ் சம்மன் விருது விருதையும் இவர் பெற்றுள்ளார். * 2011 இல் சங்கீத நாடக அகாதமி தாகூர் ரத்னா என்ற கௌரவமும் இவருக்கு வங்கப்பட்டது.